স্কটিশচার্চ কলেজের সামনে থেকে কলেজস্কোয়ার পর্যন্ত মিছিল করার কথা ছিল ভারতের ছাত্র ফেডারেশনের। সেই মত মিছিল পৌঁছয় কলেজস্ট্রিটের দিকে। অন্যদিকে প্রেসিডেন্সি বিশ্ববিদ্যালয়ের মুখে রয়েছে তৃণমূল ছাত্র পরিষদের মিছিল। কোনও রকম অবাঞ্ছিত ঘটনা এড়াতে কলেজস্ট্রীট মোড়েই এসএফআইয়ের মিছিল আটকে দেয় পুলিস। অন্যদিকে প্রেসিদেন্সি বিশ্ববিদ্যালয়ের সামনে স্লোগান, শাউটিং করে বিক্ষোভরত তৃণমূল ছাত্র পরিষদের কর্মীরা। কার্যত দুই মিছিলে যানজট তৈরি হয়েছে গোটা কলেজস্ট্রিট চত্বরে। ইতিমধ্যেই যান চলাচল বন্ধ করে দিয়েছে পুলিস। পরিস্থিতির যাতে কোনো ভাবেই বেগতিক না হয়, তার জন্য মোতায়ন করা হয়েছে পর্যাপ্ত পরিমাণ পুলিস।